open-index/open-wikipedia-markdown huggingface dataset:
Ανδρέας Τρίτσος

Ο **Ανδρέας Τρίτσος** ήταν Υδραίος αγωνιστής της Ελληνικής Επανάστασης.

## Βίος
Ο Ανδρέας Τρίτσος ήταν πλοιοκτήτης από την Ύδρα. Είχε παντρευτεί την κόρη του προύχοντα Νικόλαου Μπουντούρη. Πριν από το 1812 είχε γίνει ιδιοκτήτης μεγάλου τρικάταρτου ιστιοφόρου το οποίο πραγματοποιούσε ταξίδια στη Μεσόγειο και στη Μαύρη Θάλασσα μεταφέροντας κυρίως σιτηρά. Στις αρχές του 1821 είχε φτάσει να έχει τέσσερα πλοία τα οποία ήταν όλα εξοπλισμένα με κανόνια. Πραγματοποιώντας ταξίδι από τη Μαύρη Θάλασσα προς τη Μεσόγειο, φτάνοντας στην Κωνσταντινούπολη, συνελήφθη και κατασχέθηκε το φορτίο του από τους Τούρκους, αν και το πλοίο του έφερε Ρωσική σημαία. Του έγινε πρόταση να ενταχθεί ο μικρός του στόλος και τα πληρώματά του στον Τουρκικό, αλλά αρνήθηκε. Τελικά οι Τούρκοι τον χρησιμοποίησαν ως πιλότο για τα περάσματα μέσα από το ελληνικό αρχιπέλαγος. Συνόδευσε τον Τουρκικό στόλο που μετέβαινε στην Ύδρα και στις Σπέτσες για να τα καταστρέψει. Ο Τρίτσος σκόπιμα προσάραξε τον πλοίο του Τούρκου αρχιναύαρχου στα ρηχά του Δοκού. Ο Τρίτσος τελικά το αποκόλλησε αλλά οι Τούρκοι περιορίστηκαν στο να περιπολούν στον Σαρωνικό και Αργολικό κόλπο.

## Το τέλος του καπετάν Τρίτσου
Με την επιστροφή του Τουρκικού στόλου στην Κωνσταντινούπολη ο σουλτάνος διέταξε τον απαγχονισμό όλων των Ελληνικών πληρωμάτων. Ο καπουδάν πασάς προσπάθησε να τον σώσει χωρίς τελικά να το κατορθώσει αν και εξήρε την συμβολή του στην αποκόλληση της καπιτάνας.
## Αποτίμηση της δράσης του
Συνετέλεσε στην καταστροφή της στρατιάς του Δράμαλη, στην παράδοση του Ναυπλίου στους Έλληνες και στην ματαίωση της συνδυασμένης επίθεσης που σχεδίαζαν το 1822 κατά της Ύδρας και των Σπετσών. Κυρίως με τις παραπλανητικές πληροφορίες του για ρηχά και επικίνδυνες ξέρες και την προσάραξη της καπιτάνας, πέτυχε την καθυστέρηση του τουρκικού στόλου.
## Απόγονοι
Η μοναχοκόρη του Μαρδίτσα παντρεύτηκε τον Τζώρτζη Βανό που ανήκε στην ομάδα του Ανδρέα Μιαούλη. Εγγονός τους ήταν ο αντιστράτηγος Λεωνίδας Λαπαθιώτης, πατέρας του ποιητή Ναπολέοντα Λαπαθιώτη.

## Παραπομπές

## Πηγές
* Θεόφιλος Καλλίτσας, «Καπετάν Τρίτσος. Άγνωστος ναυτικός του 21'», Ιστορία Εικονογραφημένη, τχ. 189, (Μάρτιος 1984), σελ. 86-90

Κατηγορία:Αγωνιστές του 1821
Κύπελλο Αρμενίας (ποδόσφαιρο ανδρών)

Το **Κύπελλο Αρμενίας** (αρμενικά: Հայաստանի Անկախության Գավաթ) είναι η είναι η δεύτερη σημαντικότερη διοργάνωση ποδοσφαίρου στην Αρμενία. Άρχισε το 1939, ως «Κύπελλο Αρμενίας» (Գերմանիայի գավաթի), όταν η Αρμενία ήταν δημοκρατία της Σοβιετικής Ένωσης. Χρησίμευε ως προκριματική φάση για το Σοβιετικό Κύπελλο. Αφότου η Αρμενία κέρδισε την ανεξαρτησία της το 1992, το κύπελλο έγινε ανεξάρτητο, παίρνοντας την επωνυμία «Κύπελλο Ανεξαρτησίας της Αρμενίας» (Հայաստանի Անկախության Գավաթ) και ο τελικός διεξάγεται κάθε χρόνο στις 9 Μαΐου. Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Αρμενίας.

Από το 2022, είναι γνωστό ως **Αρμενικό Κύπελλο Fastex** από τον τίτλο του χορηγού του.

## Τελικοί

## Νίκες

## Σημειώσεις


## Παραπομπές


## Εξωτερικοί σύνδεσμοι
* 

Κυπελλο Ανδρων
Αρμενια
Όλγα Ρούμπζοβα

Η **Όλγα Νικολάεβνα Ρούμπζοβα** (Διεθνώς: *Olga Nikolaevna Rubtsova* ρωσικά: О́льга Никола́евна Рубцо́ва, 20 Αυγούστου 1909 – 13 Δεκεμβρίου 1994) ήταν σκακίστρια από την Σοβιετική Ένωση, η 4η Παγκόσμια Πρωταθλήτρια Γυναικών στο σκάκι, από το 1956 έως το 1958.

## Βιογραφικά στοιχεία
Η Ρούμπζοβα γεννήθηκε στις 20 Αυγούστου 1909 στη Μόσχα της τότε Ρωσικής Αυτοκρατορίας. Αποφοίτησε από τη Ανώτατη Τεχνική Σχολή "N. E. Μπάουμαν" το 1936. Της έχει απονεμηθεί η Τάξη του Ερυθρού Εμβλήματος Εργασίας και διάφορα άλλα μετάλλια της Σοβιετικής Ένωσης. Για την προσφορά της στο σκάκι και τον αθλητισμό τιμήθηκε το 1952 με το Μάστερ Αθλητισμού και το 1956 με Διεθνή Μάστερ. Πέθανε στη Μόσχα στις 13 Δεκεμβρίου 1994.

## Σκακιστική καριέρα
Κέρδισε το Σοβιετικό Σκακιστικό Πρωτάθλημα Γυναικών τέσσερις φορές το 1927, το 1931, το 1937 και το 1948, και ήταν δεύτερη στο Παγκόσμιο Σκακιστικό Πρωτάθλημα Γυναικών του 1949–1950, έναν βαθμό πίσω από την Λουντμίλα Ρουντένκο. Κέρδισε τον τίτλο της Παγκόσμιας Πρωταθλήτριας Γυναικών το 1956, τερματίζοντας μπροστά από την Ρουντένκο και την Ελίζαμπεθ Μπίκοβα στο τουρνουά, ενώ το 1958 έχασε τον τίτλο στο ματς με την Μπίκοβα. Το 1976 η Διεθνής Σκακιστική Ομοσπονδία την τίμησε με τον τίτλο της διεθνούς γκρανμαίτρ γυναικών.

Η Ρούμπζοβα έπαιζε επίσης σκάκι δι' αλληλογραφίας και έγινε η πρώτη Παγκόσμια Πρωταθλήτρια Γυναικών στο άθλημα αυτό το 1972, επίσης τερμάτισε δεύτερη στο επόμενο πρωτάθλημα χάνοντας τον τίτλο από τη Λόρα Γιακόβλεβα στο τάι-μπρέικ, ενώ κατατάχθηκε πέμπτη στο μεθεπόμενο πρωτάθλημα. Μέχρι σήμερα, παραμένει η μοναδική παίκτρια ή παίκτης, που πήρε το παγκόσμιο σκακιστικό πρωτάθλημα και στα δύο αθλήματα.

## Παραπομπές


## Εξωτερικοί σύνδεσμοι
* 

Κατηγορία:Ρώσοι σκακιστές
Κατηγορία:Σοβιετικοί σκακιστές
Κεκαυμένος

Ο **Κεκαυμένος** ήταν Βυζαντινός συγγραφέας γνωστός για το διασωθέν έργο του *[[Στρατηγικόν]]*, ένα εγχειρίδιο στρατηγικής τέχνης, το οποίο περιλαμβάνει και ένα *κάτοπτρον ηγεμόνος*. Ήταν ίσως Αρμενικής ή Γεωργιανής καταγωγής ενώ ήταν εγγονός του δούκα της Ελλάδος.

Παρά τις σχετικές υποθέσεις, δεν υπάρχει καμία συγκεκριμένη απόδειξη ότι αυτός είναι ο διάσημος στρατηγός του 11ου αιώνα Κατακαλών Κεκαυμένος ή ο γιος του.

Θετός του πατέρας ήταν ο Νικουλιτζάς Δελφινάς, ένας άρχοντας της Λάρισας που συμμετείχε στη βλάχικη εξέγερση το 1066.

## Παραπομπές


## Αναφορές
* "Byzantine Siege Warfare in Theory and Practice" by Eric McGeer from *The Medieval City under Siege*
* ''Logos Nouthetetikos, or Oration of Admonition to an Emperor'' by William North

Κατηγορία:Βυζαντινοί συγγραφείς
Κατηγορία:Βυζαντινοί του 11ου αιώνα
Τορνίκης (πατρίκιος)

Ο **Τορνίκ** (απεβίωσε το 923) ήταν αρμενικής, με γεωργιανές ρίζες, αριστοκρατικής καταγωγής βυζαντινός αξιωματούχος που κατείχε τον τίτλο του πατρίκιου. Καταγόταν από τον αρμενικό πριγκιπικό οίκο Ταρόν και ήταν ο ονοματοδότης της βυζαντινής οικογένειας των Τορνίκων.

Πατέρας του ήταν ο αρμένιος πρίγκιπας Αμπού Γκανέμ, αδελφός του Γρηγορίου Α΄ πρίγκιπα του Ταρόν και επίσης βυζαντινός *πατρίκιος*. Το όνομά του είναι υποκοριστικό της αρμενικής λέξης *τορν* που σημαίνει εγγονός και από τους βυζαντινούς αποδόθηκε σαν Τορνίκης. Είχε έναν γιο τον Νικόλαο από άγνωστου ονόματος γυναίκας.

## Παραπομπές


Κατηγορία:Βυζαντινοί Πατρίκιοι
Κατηγορία:Οικογένεια Τορνικίων
Magnifique

Το "**Magnifique**" είναι το πέμπτο άλμπουμ των Ratatat. Κυκλοφόρησε στις 17 Ιουλίου του 2015 από την Because Music. Το πρώτο single από το άλμπουμ, "Cream on Chrome" κυκλοφόρησε στις 12 Απριλίου του 2015. Στις 16 Ιουνίου του 2015 κυκλοφόρησε το δεύτερο single, "Abrasive". Το εξώφυλλο περιέχει σχέδια από τα μέλη της μπάντας, Evan Mast and Mike Stroud.

## Κομμάτια
# "Intro" - 1:01
# "Cream on Chrome" - 4:15
# "Magnifique" - 2:51
# "Abrasive" - 4:16
# "Countach" - 2:32
# "Drift" - 3:23
# "Pricks of Brightness" - 3:08
# "Nightclub Amnesia" - 6:17
# "Cold Fingers" - 2:00
# "Supreme" - 3:00
# "Rome" - 5:32
# "Primetime" - 1:58
# "I Will Return" - 3:59
# "Outro" - 0:35

## Θέσεις στα τσάρτς
* Αυστραλία - 29
* Βέλγιο (Φλάνδρα) - 200
* Βέλγιο (Βαλλωνία) - 123
* Γαλλία - 36
* ΗΠΑ - 36
* Billboard Dance/Electronic Albums - 1
* Billboard Independent Albums - 6

## Παραπομπές


Κατηγορία:Άλμπουμ του 2015
Κύπελλο Σλοβακίας (ποδόσφαιρο ανδρών)

Το **Σλοβακικό Κύπελλο** (σλοβακικά: *Slovenský Pohar*) είναι ο κύρια  νοκ-άουτ διοργάνωση σλοβακικό ποδοσφαίρου. Το κύπελλο διοργανώθηκε για πρώτη φορά το 1961. Μέχρι το 1993, ο νικητής του Κυπέλλου Σλοβακίας θα αντιμετωπίζε τον νικητή του Τσεχικού Κυπέλλου στον τελικό Κυπέλλου της Τσεχοσλοβακίας. Ο νικητής του οποίου θα είναι εκπρόσωπος της Τσεχοσλοβακίας στο Κύπελλο Κυπελλούχων. Ο νικητής κερδίζει μια θέση στο UEFA Europa League.

## Σύνολο τίτλων

## Κυπελλούχοι

Previous cup winners are:

## Παραπομπές


## Εξωτερικοί σύνδεσμοι
* 

Κυπελλο Ανδρων
Σλοβακια
Χατζηγεωργίου

Το ελληνικό επώνυμο **Χατζηγεωργίου** μπορεί να αναφέρεται σε κάποιο από τα παρακάτω πρόσωπα:

* Αδάμος Χατζηγεωργίου (γενν. 1992), Κύπριος ποδοσφαιριστής
* Ανδρέας Χατζηγεωργίου (20ός αι.), δημοσιογράφος και δικηγόρος
* Ελευθερία Χατζηγεωργίου (γενν. 1979), υφυπουργός Μακεδονίας-Θράκης και φιλόλογος
* Νίτσα Χατζηγεωργίου (γενν. 1950), ζωγράφος
* Τάκης Χατζηγεωργίου (γενν. 1956), Κύπριος ευρωβουλευτής
Χατζηβασιλείου

Το ελληνικό επώνυμο **Χατζηβασιλείου** μπορεί να αναφέρεται σε κάποιο από τα παρακάτω πρόσωπα:

* Τάσος (Αναστάσιος) Χατζηβασιλείου (γενν. 1981), πολιτικός και διεθνολόγος
* Βίκυ (Ευρυδίκη) Χατζηβασιλείου (γενν. 1964), τηλεπαρουσιάστρια και συγγραφέας
* Γρηγόριος Χατζηβασιλείου (1894-;), υγιεινολόγος και μικροβιολόγος
* Ευάνθης Χατζηβασιλείου (20ός αι.), ιστορικός
* Νικόλαος Χατζηβασιλείου (γενν. 1905), διπλωμάτης
* Χρύσα Χατζηβασιλείου (1904-1950), ηγετικό στέλεχος του ΚΚΕ
Πράσινο Κόμμα του Καναδά

Το **Πράσινο Κόμμα του Καναδά** είναι ένα οικολογικό (Αγγλικά: *Green Party of Canada*, Γαλλικά: *Parti vert du Canada*) πολιτικό κόμμα στον Καναδά, ιδρυθέν το 1983. Οι Πράσινοι προωθούν μία πολιτική πλατφόρμα που θα αντικατοπτρίζει τις θεμελιώδεις αξίες της οικολογικής σοφίας, την κοινωνική δικαιοσύνη, τη δημοκρατία, της εγγύτητας και της μη-βίας. Έχει επικεφαλής την Ελίζαμπεθ Μέι από τις 26 Αυγούστου του 2006.
130px|μικρογραφία|αριστερά|Παλαιότερο ιστορικό λογότυπο του κόμματος.
Το κόμμα έσπασε το 1% της λαϊκής ψήφου στις ομοσπονδιακές εκλογές του 2004, όταν έλαβε 4,3% και προσόντα για ομοσπονδιακή χρηματοδότηση. Στις ομοσπονδιακή εκλογή του 2006 είχε κυμανθεί μεταξύ 3,1% και 14%. Στις Ομοσπονδιακές εκλογές του 2008, το **Πράσινο Κόμμα του Καναδά** είχε καταφέρει το υψηλό σήμα του 6,8% της λαϊκής ψήφου. Με ένα εκατομμύριο ακριβώς ψήφους, ήταν το μόνο ομοσπονδιακά χρηματοδοτούμενο κόμμα να λάβει περισσότερες ψήφους από ό, τι το 2006, αλλά ακόμη δεν κατάφερε να κερδίσει ούτε μια έδρα. Ομοσπονδιακή εκλογή του 2011, το Πράσινο Κόμμα του Καναδά είδε το μερίδιό της λαϊκής ψήφου πτώση κάτω από το 4% για πρώτη φορά σε έντεκα χρόνια.

## Σημειώσεις


## Παραπομπές


Κατηγορία:Καναδικά πολιτικά κόμματα
Κατηγορία:Οικολογικά κόμματα
Γεώργιος Α. Βάρβογλης

Ο **Γεώργιος Α. Βάρβογλης** του Αναστασίου (Αθήνα, 15 Οκτωβρίου 1907 - 4 Ιανουαρίου 1980) ήταν Έλληνας χημικός και καθηγητής του ΑΠΘ και του ΕΚΠΑ.

## Βιογραφία
Γεννήθηκε στην Αθήνα και σπούδασε Χημεία στο Πανεπιστήμιο των Αθηνών (πτυχίο) και στο Πανεπιστήμιο του Μονάχου (διδακτορικό). Από το 1940 ως το 1969 ήταν καθηγητής της Οργανικής Χημείας στη Φυσικομαθηματική Σχολή του ΑΠΘ και από το 1969 ως το 1973 καθηγητής της Οργανικής Χημείας στη Φυσικομαθηματική Σχολή του Πανεπιστημίου των Αθηνών. Διετέλεσε πρύτανης του ΑΠΘ από το 1960 ως το 1961. Δημοσίευσε σε ξένα περιοδικά πλήθος επιστημονικών εργασιών και μελετών για διάφορα θέματα, όπως οι μοριακές ενώσεις, τα χλωρίδια των οξέων και τα αλκαλοειδή. Ήταν πρόεδρος του Β΄ Πανελληνίου Χημικού Συνεδρίου και της Εκτελεστικής Επιτροπής του. Πέθανε, ενώ ήταν ομότιμος καθηγητής του Πανεπιστημίου των Αθηνών, στις 4 Ιανουαρίου 1980 και κηδεύτηκε την επόμενη ημέρα. Ήταν παντρεμένος, σε πρώτο γάμο, με την Αναστασία Βούρλα και είχαν 2 γιους και 1 κόρη και σε δεύτερο γάμο με την Βασιλική Ταβλά.

## Μερικά έργα
*"Αι βιταμίναι" (1935)
*"Τεχνική του Οργανικού Χημικού" (1938)
*"Μονογραφία επί των βιταμινών" (1938)
*"Οργανική Χημεία", τρεις τόμοι (1955)
*Οργανική Χημεία, ένας τόμος (1967)
*Οργανική Χημεία, ένας τόμος, σε συνεργασία με τον καθηγητή Οργανικής Χημεία του Α.Π.Θ. Νικ. Αλεξάνδρου (1968, 1969, 1970, 1971)

## Πηγές
*Έκθεση πεπραγμένων, 1960-61. 


Κατηγορία:Έλληνες χημικοί
Κατηγορία:Καθηγητές Αριστοτελείου Πανεπιστημίου Θεσσαλονίκης
Universal Themes

Το "**Universal Themes**" είναι το έβδομο στούντιο άλμπουμ των Sun Kil Moon. Κυκλοφόρησε στις 2 Ιουνίου του 2015 από την Caldo Verde Records. Πριν την κυκλοφορία του άλμπουμ κυκλοφόρησαν τα singles, "The Possum", "Garden of Lavender" και "Ali/Spinks 2". Στο άλμπουμ παίζει ντραμς ο Steve Shelley των Sonic Youth.

## Κομμάτια

## Συντελεστές
* Mark Kozelek — φωνή, κιθάρα, κρουστά, παραγωγή, φωτογραφία
* Steve Shelley — ντραμς
* Alex Schwartz — μπάσο
* Chris Connolly — πλήκτρα (8)
* Nathan Winter — ηχογράφηση
* Aaron Mullan — επιπλέον ηχογράφηση
* Jack Kertzman — επιπλέον ηχογράφηση
* Will Chason — ηχογράφηση, μίξινγκ
* Brian Azer — σχέδιο

## Θέσεις στα τσάρτς
* Ολλανδία - 95
* Ιρλανδία - 64
* Ηνωμένο Βασίλειο - 96
* Billboard Folk Albums - 10
* Billboard Independent Albums - 44
* Billboard Tastemaker Albums - 17
* Billboard Top Rock Albums - 48

## Παραπομπές


Κατηγορία:Άλμπουμ του 2015
Ένωση Καλαθοσφαιρικών Σωματείων Θεσσαλονίκης

Η **Ένωση Καλαθοσφαιρικών Σωματείων Θεσσαλονίκης** (**Ε.ΚΑ.Σ.Θ.**) αποτελεί μία από τις τοπικές ενώσεις καλαθοσφαίρισης στην Ελλάδα. Βρίσκεται υπό τη δικαιοδοσία της Ελληνικής Ομοσπονδίας Καλαθοσφαίρισης. Στην δικαιοδοσία της Ένωσης ανήκουν τα 160 περίπου καλαθοσφαιρικά σωματεία του Νομού Θεσσαλονίκης, ενώ τα γραφεία της φιλοξενούνται στο Καυτανζόγλειο Εθνικό Στάδιο.

Ιδρύθηκε με τη σημερινή της μορφή το 1976 και ήταν η πρώτη Ένωση που δημιουργήθηκε στην Ελλάδα. Επίσημος φορέας για τη διοργάνωση πρωταθλημάτων καλαθοσφαίρισης ήταν μέχρι το 1965 ο Σ.Ε.Γ.Α.Σ., ενώ κατά το χρονικό διάστημα 1965–1976 βρισκόταν εν ενεργεία ο προκάτοχος της Ε.ΚΑ.Σ.Θ., η Τοπική Επιτροπή Αθλοπαιδιών Θεσσαλονίκης.

## Ιδρυτικά Αθλητικά Σωματεία
Τα ιδρυτικά αθλητικά σωματεία της Ε.ΚΑ.Σ.Θ. ήταν:

## Διοργανώσεις
Η Ε.ΚΑ.Σ.Θ. διοργανώνει τις παρακάτω διοργανώσεις: 
* Α΄ Κατηγορία Ανδρών
* Α΄ Κατηγορία Γυναικών
* Β΄ Κατηγορία Ανδρών (σε ομίλους)
* Γ1 Κατηγορία Ανδρών (σε ομίλους)
* Γ2 Κατηγορία Ανδρών (σε ομίλους)
* Κύπελλο Ανδρών
* Κύπελλο Γυναικών

Σε επίπεδο μικρότερων ηλικιών οργανώνονται πρωταθλήματα Νεανίδων, Κορασίδων, Παγκορασίδων, Μίνι Κοριτσιών, Νέων Κάτω-των-20, Εφήβων, Παίδων, Παμπαίδων και Μίνι Αγοριών.

Σύμφωνα με τους κανονισμούς της Ομοσπονδίας, οι πρωταθλήτριες ομάδες ανδρών προβιβάζονται απευθείας στο δεύτερο όμιλο βορρά της Γ' Εθνικής Κατηγορίας Ανδρών, ενώ οι πρωταθλήτριες ομάδες γυναικών προβιβάζονται απευθείας στον Όμιλο Βορρά της Α2 Εθνικής Κατηγορίας Γυναικών. Επειδή τα Πρωταθλήματα της Θεσσαλονίκης (όπως και εκείνα των δύο Ενώσεων της Αττικής) είναι κατά πολύ περισσότερο ανταγωνιστικά σε σχέση με εκείνα που διεξάγονται στην υπόλοιπη Ελλάδα, δεν απαιτείται πρόσθετη συμμετοχή σε Ειδικά Πρωταθλήματα Ανόδου.

## Αθλητικά Σωματεία

## Πρωταθλήματα
### Πρώτη τη τάξει κατηγορία
 class="wikitable " cellpadding="5" cellspacing="0" style="text-align: left; border: ; margin-bottom: ;  width: 100%;" 
- style="padding: 5px; text-align: center;" 
! colspan="2"  Πρωταθλήτριες Ομάδες Θεσσαλονίκης Περίοδος 1924 μέχρι 1963

; Α' Κατηγορία Γυναικών 
* 1953-54: 
 width="50%" style="border-bottom: 0px dotted #aaa;" 

- valign="top" style="font-size: 85%;"
}

### Πρωταθλητές Ανδρών

(σημ: με έντονα γράμματα οι ομάδες οι οποίες κατακτήσαν τον τίτλο του υπερπρωταθλητή της κατηγορίας τους)

### Πρωταθλήτριες Ομάδες Γυναικών

### Πρωταθλήτριες Ομάδες Τμημάτων Υποδομής

## Κύπελλο Θεσσαλονίκης
### Κάτοχοι τίτλων

### Τελικοί
**Ανδρών**

**Γυναικών**

## Παραπομπές


## Πηγές
*ΑΡΧΕΙΟ northbasket.gr

## Εξωτερικοί σύνδεσμοι
* 
* 

Κατηγορία:Ένωση Καλαθοσφαιρικών Σωματείων Θεσσαλονίκης
Δημήτριος Θανόπουλος

Ο **Δημήτριος Αθαν. Θανόπουλος** (28 Δεκεμβρίου 1910 – 9 Αυγούστου 1983) ήταν Έλληνας δικηγόρος και πολιτικός.
## Βιογραφία
Γεννήθηκε στην Καρδίτσα και ακολούθησε νομικές σπουδές στο Πανεπιστήμιο Αθηνών. Σταδιοδρόμησε ως δικηγόρος.
Εξελέγη βουλευτής Τρικάλων για πρώτη φορά στις εκλογές του 1946 με την Ηνωμένη Παράταξη Εθνικοφρόνων (Εθνικό Κόμμα Ελλάδας), με την οποία επανεκλέχθηκε το 1950.
Στις εκλογές του 1952 στην εκλογική περιφέρεια Καρδίτσας-Τρικάλων εξελέγη με τον Ελληνικό Συναγερμό αλλά η εκλογή του ακυρώθηκε και διεξήχθησαν επαναληπτικές εκλογές στις 29 Μαρτίου 1953 με απόφαση του Εκλογοδικείου. Νικητής της έδρας αναδείχθηκε τελικά ο Αθανάσιος Ταλιαδούρος με τη μαζική χρήση ψηφοδελτίων της ΕΔΑ καθώς ο τότε εκλογικός νόμος επέτρεπε και την χειρόγραφη προσθήκη του ονόματος και του επωνύμου ενός ακόμα υποψηφίου από άλλο κόμμα (διαφορετικό από εκείνο που επέλεγε ο ψηφοφόρος). Αυτή η προσθήκη λειτουργούσε ως σημαδεμένο ψηφοδέλτιο .
Ο Θανόπουλος στη συνέχεια πολιτεύτηκε με την ΕΡΕ και εξελέγη βουλευτής Καρδίτσας- Τρικάλων το 1956 και Καρδίτσας το 1958, 1961 και 1963 και το 1964.
Ήταν υφυπουργός Γεωργίας στην κυβέρνηση Καραμανλή από τις 17 Μαΐου 1958 ως τις 20 Σεπτεμβρίου 1961. Υπηρέτησε επίσης ως αντιπρόεδρος της Βουλής.
Συνέβαλε τα μέγιστα στην ίδρυση του οικισμού της Πολιτείας Κηφισιάς. 
Απεβίωσε το 1983. Κηδεύτηκε στις 10 Αυγούστου 1983 από τον Μητροπολιτικό Ναό Αγίου Κωνσταντίνου στην Καρδίτσα. Ήταν παντρεμένος με την Αικατερίνη Κατσαρού και απέκτησαν 1 γιο, τον Αθανάσιο, και 1 κόρη, την Ελεονώρα.
Στην Κηφισιά ένας δρόμος φέρει το όνομά του.

## Παραπομπές


## Εξωτερικοί σύνδεσμοι
*Δημήτριος Θανόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες υφυπουργοί Γεωργίας
Κατηγορία:Βουλευτές Καρδίτσας
Κατηγορία:Βουλευτές Τρικάλων
Κατηγορία:Βουλευτές εκλεγμένοι με την ΕΡΕ
Γεώργιος Τσάκαλος

Ο **Γεώργιος Τσάκαλος** (1898 -  14 Ιανουαρίου 1983) ήταν Έλληνας έμπορος και λογοτέχνης.

Γεννήθηκε στο χωριό Κοντοβάζαινα Αρκαδίας, γιος του Βασιλείου Τσάκαλου. Από πολύ νεαρός έφυγε από την πατρίδα του και εγκαταστάθηκε στην Αθήνα, όπου εργάστηκε σε διάφορες δουλειές. Έπειτα από διαμονή στην Αμερική, επέστρεψε στην Ελλάδα και φοίτησε στο Γυμνάσιο του Πύργου. Την περίοδο 1918-23 ήταν στρατιώτης και τις στιγμές που έζησε τις αποτύπωσε στο βιβλίο του "Δραπέτης του χάρου".  Εξελέγη  βουλευτής Αρκαδίας το  εκλογές του 1961 με το Κόμμα Προοδευτικών.

Απεβίωσε τον Ιανουάριο του 1983 και ήταν παντρεμένος με τη Δήμητρα Τσακάλου. Κηδεύτηκε από το Πρώτο Νεκροταφείο Αθηνών στις 15 Ιανουαρίου 1983.

## Έργα
*"Δραπέτης της φτώχιας" (1951)
*"Το αγρίμι της Κοντοβάζαινας" (1967)
*"Δραπέτης του χάρου" (1969)
*"Εθνικός ζόφος 1926 - 1946" (1973)
*"Διηγήματα λαογραφία παράδοση" (1979)

## Παραπομπές


Κατηγορία:Βουλευτές εκλεγμένοι με το Κόμμα Προοδευτικών
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Βουλευτές Αρκαδίας
Εύφορβος (αποσαφήνιση)

Το όνομα **Εύφορβος** μπορεί να αναφέρεται:
* Εύφορβος, ο Τρώας.
* **Εύφορβος**, ο βοσκός που περιμάζεψε τον εγκαταλελειμμένο στον Κιθαιρώνα νεογέννητο Οιδίποδα και τον μετέφερε στην Κόρινθο.
* Εύφορβος (γιατρός), μαθητής του Ασκληπιάδη και γιατρός του Ιούβα του βασιλιά της Μαυριτανίας, 1ος αιώνας.
* Εύφορβος, γιός του Αλκίμαχου με καταγωγή από την Ερέτρεια, που μαζί με τον Φίλαρχο παρέδωσε την πόλη του στο Ξέρξη.
* Εύφορβος, αρχιτέκτονας που το όνομά του αναφέρεται σε επιγραφή στους Δελφούς.
Κωνσταντίνος Χατζηγρηγοριάδης

Ο **Κωνσταντίνος Χατζηγρηγοριάδης** του Ιωάννη (1896 - 13 Νοεμβρίου 1984) ήταν Έλληνας ιατρός και πολιτικός. Εργάστηκε ως γιατρός και ανέπτυξε κοινωνικό και φιλανθρωπικό έργο στη Νάουσα. Ήταν ενεργός σε πολλά φιλανθρωπικά ιδρύματα, όπως η "Μέριμνα".
Εξελέγη βουλευτής Βεροίας με τον Ελληνικό Συναγερμό στις εκλογές του 1952. Ο Χατζηγρηγοριάδης στις εκλογές εκείνες ήρθε πρώτος με 13.435 σταυρούς προτίμησης.
Ειδικεύτηκε στην οφθαλμολογία.
Πέθανε στην Αθήνα, σε ηλικία 88 ετών, τον Νοέμβριο του 1984. Κηδεύτηκε από το Νεκροταφείο Ζωγράφου, στις 14 Νοεμβρίου 1984.

## Παραπομπές


Κατηγορία:Έλληνες οφθαλμίατροι
Κατηγορία:Βουλευτές Βεροίας
Κατηγορία:Βουλευτές εκλεγμένοι με τον Ελληνικό Συναγερμό
Dope Machines

Το "**Dope Machines**" είναι το τέταρτο στούντιο άλμπουμ των The Airborne Toxic Event. Το άλμπουμ κυκλοφόρησε στις 20 Φεβρουαρίου του 2015 από την Epic Records. Παραγωγός ήταν ο τραγουδιστής της μπάντας, Mikel Jollett. Είναι το πρώτο άλμπουμ της μπάντας χωρίς τον μπασίστα Noah Harmon, ο οποίος αντικαταστάθηκε από τον Adrian Rodriguez.

## Κομμάτια

## Συντελεστές
* Mikel Jollett – φωνή, κιθάρα, πλήκτρα, μηχανικός, μίξινγκ, παραγωγός
* Steven Chen – κιθάρα, πλήκτρα
* Anna Bulbrook – πλήκτρα, βιόλα, φωνητικά
* Adrian Rodriguez – μπάσο
* Daren Taylor – ντραμς
* Arnaé Batson - φωνητικά
* Math Biship - πλήκτρα, προγραμματισμός
* Bekah Connolly - A&R
* Miguel DeVivo - πλήκτρα
* Gene Grimaldi - mastering
* Paul Himmel - φωτογραφία
* Michael Klein - A&R
* Audra Mae - φωνητικά
* Stephen Marcussen - mastering
* John K. Morrical, Jr. - επιπλέον παραγωγή, πλήκτρα, μίξινγκ
* Mark Needham - μίξινγκ
* Jermaine Pegues - A&R
* Paul Pontius - A&R
* Kenny Soto - φωνητικά

## Θέσεις στα τσάρτς
* ΗΠΑ - 56
* Billboard Top Alternative Albums - 8
* Billboard Top Rock Albums - 14

## Παραπομπές


Κατηγορία:Άλμπουμ του 2015
Πέτρος Μ. Ζωγράφος

Ο **Πέτρος Ζωγράφος** (Σαμαρίνα Γρεβενών, 1876 - Μαρούσι, Σεπτέμβριος 1948) ήταν Έλληνας δικηγόρος και πολιτικός.

## Βιογραφικά στοιχεία
Γεννήθηκε το 1876. Ακολούθησε νομικές σπουδές στο Πανεπιστήμιο των Αθηνών και εργάστηκε αργότερα ως δικηγόρος τόσο στα Γρεβενά όσο και στη Θεσσαλονίκη. Σε νεαρή ηλικία πολέμησε για την απελευθέρωση της πατρίδας του και το 1912 κατάφερε να συλλάβει τον Τούρκο λοχαγό Τσιακμά, έπειτα από την κατάληψη των Γρεβενών από τον ελληνικό στρατό.
Εξελέγη βουλευτής Γρεβενών στις εκλογές του 1923 και με το Κόμμα Φιλελευθέρων του 1928. Διατέλεσε διοικητής Κατερίνης.
Πέθανε στο Μαρούσι το 1948. Ήταν παντρεμένος με την Ειρήνη Π. Ζωγράφου.

## Παραπομπές


## Πηγές
* 

Κατηγορία:Βουλευτές Γρεβενών
Κατηγορία:Βουλευτές εκλεγμένοι με το κόμμα των Φιλελευθέρων
1000 Palms

Το "**1000 Palms**" είναι το τρίτο στούντιο άλμπουμ των Surfer Blood. Κυκλοφόρησε στις 12 Μαΐου του 2015 από την Joyful Noise Recordings.

## Κομμάτια

## Θέσεις στα τσάρτς
* ΗΠΑ - 160
* Billboard Top Alternative Albums - 13
* Billboard Top Heatseekers Albums - 2
* Billboard Independent Albums - 11
* Billboard Top Rock Albums - 16
* Billboard Top Tastemaker Albums - 10

## Παραπομπές


Κατηγορία:Άλμπουμ του 2015
Danger in the Club

Το "**Danger in the Club**" είναι το δεύτερο στούντιο άλμπουμ των Palma Violets. Κυκλοφόρησε στις 4 Μαΐου του 2015 από την Rough Trade Records. Παραγωγός ήταν ο John Leckie ο οποίος έχει συνεργαστεί με τους Pink Floyd, τον Τζον Λένον, τους Radiohead, τους Muse και πολλούς άλλους.

## Κομμάτια

## Συντελεστές
* Sam Fryer - φωνή, κιθάρα
* Will Doyle - ντραμς
* Chilli Jenson - μπάσο, φωνητικά
* Peter Mayhew - πλήκτρα
* John Leckie - παραγωγός
## Παραπομπές


Κατηγορία:Άλμπουμ του 2015
Currents (άλμπουμ των Tame Impala)

Το "**Currents**" είναι το τρίτο άλμπουμ των Tame Impala. Κυκλοφόρησε στις 17 Ιουλίου του 2015 από την Interscope Records. Όπως έγινε και με τα άλλα δυο άλμπουμ της μπάντας, το *Currents* γράφτηκε, ηχογραφήθηκε, ερμηνεύθηκε και παράχθηκε από τον Kevin Parker. Επίσης για πρώτη φορά, ο Parker ανέλαβε το μίξινγκ. Ο Parker, γνωστός τελειομανής, στην προσπάθεια του να διορθώσει την κάθε λεπτομέρεια όλων των τραγουδιών, οδήγησε στο να κυκλοφορήσει το άλμπουμ 2 μήνες αργότερα από το αναμενόμενο. Στο άλμπουμ σημειώνεται μια αλλαγή προς μια πιο χορευτική μουσική. Θεματικά, το άλμπουμ αφορά τη διαδικασία μιας προσωπικής μεταμόρφωσης, την οποία πολλοί κριτικοί έκριναν ότι αφορούσε ένα ρομαντικό χωρισμό.

## Κομμάτια

## Συντελεστές
* Kevin Parker	φωνή, μηχανικός, όλα τα μουσικά όργανα, μίξινγκ, παραγωγός
* Robert Beatty - σχέδιο
* Greg Calbi - mastering
* Glen Goetze - A&R
* Rob Grant - ηχογράφηση, σύμβουλος μίξινγκ
* Matthew C. Saville - φωτογραφία
* Ray Janos - mastering βινυλίου

## Θέσεις στα τσάρτς
* Αυστραλία - 1
* Αυστρία - 30
* Βέλγιο (Φλάνδρα) - 9
* Βέλγιο (Βαλλωνία) - 14
* Δανία - 28
* Ολλανδία - 1
* Γαλλία - 16
* Γερμανία - 25
* Ιρλανδία - 7
* Ιταλία - 31
* Νέα Ζηλανδία - 7
* Νορβηγία - 11
* Σουηδία - 34
* Ελβετία - 11
* Ηνωμένο Βασίλειο - 3
* ΗΠΑ - 4
* Billboard Top Rock Albums - 2

## Παραπομπές


Κατηγορία:Άλμπουμ του 2015
400 μέτρα στους Νορδικούς Αγώνες Κλειστού Στίβου

Τα **[[400 μέτρα]] στους [[Νορδικοί Αγώνες Κλειστού Στίβου|Νορδικούς Αγώνες Κλειστού Στίβου]]** έχουν πραγματοποιηθεί από τους άνδρες και τις γυναίκες από την εναρκτήρια έκδοση το 2011. Είναι ο τέταρτος πιο σημαντικός τίτλος στα 400 μέτρα μαζί με τα 400 μέτρα στους Βαλκανικούς Αγώνες Κλειστού Στίβου, μετά από τα 400 μέτρα στο Παγκόσμιο Πρωτάθλημα Κλειστού Στίβου, τα 400 μέτρα στο Ευρωπαϊκό Πρωτάθλημα Κλειστού Στίβου και τα 400 μέτρα στο Ασιατικό Πρωτάθλημα Κλειστού Στίβου.  Η μορφή της διοργάνωσης έχει δύο σειρές και η τελική κατάταξη διαμορφώνεται από τους καλύτερους χρόνους σε αυτές τις σειρές. Συνολικά έχουν διεξαχθεί πέντε φορές από το 2011.

Τα ρεκόρ των αγώνων για το αγώνισμα είναι 47.25 δευτερόλεπτα για τους άνδρες, που καταρρίφθηκε από τον Κάρστεν Βάρχολμ το 2015, και 52.83 δευτερόλεπτα για τις γυναίκες, που καταρρίφθηκε από την Σάρα Σλοτ Πέτερσεν το 2015. Το ρεκόρ των αγώνων στους άνδρες έχει καταρριφθεί μία φορά: από τον Κάρστεν Βάρχολμ το 2015. Το ρεκόρ των αγώνων στις γυναίκες έχει καταρριφθεί τρεις φορές: από την Μόα Χέλμερ το 2012 και το 2013, καθώς και από την Σάρα Σλοτ Πέτερσεν το 2015.

Ο Φέλιξ Φρανοίς, από τη Σουηδία, είναι ο πιο επιτυχημένος αθλητής της διοργάνωσης, έχοντας κερδίσει τρεις χρυσούς τίτλους. Η Ζοζεφίν Μάγκνουσον και η Μόα Χέλμερ από τη Σουηδία, είναι η μοναδικές γυναίκες που έχουν κερδίσει δύο χρυσούς τίτλους στην πρόσφατη ιστορία των Νορδικών Αγώνων Κλειστού Στίβου. 

Από το 2011 έως σήμερα έχουν αναδειχθεί τρεις πρωταθλητές από δύο διαφορετικές χώρες στους άνδρες και τρεις πρωταθλητές από δύο διαφορετικές χώρες στις γυναίκες. Οι πρώτοι πρωταθλητές ήταν ο Νιλ Ντε Ολιβέιρα στους άνδρες και η Ζοζεφίν Μάγκνουσον στις γυναίκες από τη Σουηδία το 2011. Οι πιο πρόσφατοι πρωταθλητές είναι ο Κάρστεν Βάρχολμ από τη Νορβηγία και η Σάρα Σλοτ Πέτερσεν που εκπροσώπησε τη Δανία και την Ισλανδία.

Η Σουηδία είναι η πιο επιτυχημένη χώρα στο αγώνισμα, έχοντας κερδίσει οκτώ χρυσά μετάλλια, τέσσερα στους άνδρες και τέσσερα στις γυναίκες. Η Νορβηγία και η Δανία μαζί με την Ισλανδία είναι στη δεύτερη θέση με ένα χρυσό μετάλλιο αντίστοιχα, ένα στους άνδρες η Νορβηγία και ένα η Δανία με την Ισλανδία στις γυναίκες.

## Κάτοχοι μεταλλίων
thumb|right|Ο κάτοχος του ρεκόρ και πρωταθλητής το 2015, Κάρστεν Βάρχολμ.
### Ανδρών

#### Μετάλλια ανά αθλητή

#### Μετάλλια ανά χώρα

### Γυναικών

#### Μετάλλια ανά αθλήτρια

#### Μετάλλια ανά χώρα

## Βαθμολογία

## Εξέλιξη ρεκόρ αγώνων
### Ανδρών

### Γυναικών

## Παραπομπές

## Εξωτερικοί σύνδεσμοι
*Επίσημη ιστοσελίδα της NA

Κατηγορία:Νορδικοί Αγώνες Κλειστού Στίβου
Η Προσκύνηση των Μάγων (Άλμπρεχτ Ντύρερ)

μικρογραφία|Η Προσκύνηση των Μάγων-Άλμπρεχτ Ντύρερ
**«Η Προσκύνηση των Μάγων»** είναι πίνακας του Γερμανού ζωγράφου Άλμπρεχτ Ντύρερ. Φιλοτεχνήθηκε το 1504, πριν την αναχώρηση του ζωγράφου για το δεύτερο ταξίδι του στην Ιταλία. Είναι ελαιογραφία σε ξύλο διαστάσεων 99 × 113,5 εκατοστών. Σήμερα φιλοξενείται στο διάδρομο Βαζάρι της γκαλερί Ουφίτσι.

## Ιστορία
μικρογραφία|Η Υπαπαντή-Φρα Μπαρτολομέο
Πρόκειται για παραγγελία στον καλλιτέχνη από τον εκλέκτορα της Σαξονίας, τον Φρειδερίκο Γ΄ (17 Ιανουαρίου 1463 − 5 Μαΐου 1525), που είναι επίσης γνωστός ως «Φρειδερίκος ο Σοφός», ειδικά για την ιστορική εκκλησία
των Αγίων Πάντων του κάστρου της Βιτεμβέργης.
Το 1603 ο εκλέκτορας της Σαξονίας ο "Χριστιανός 2ος" παρουσίασε τον πίνακα ως δώρο στον αυτοκράτορα Ροδόλφο Β΄ της Αγίας Ρωμαϊκής Αυτοκρατορίας.  Παρέμεινε στην αυτοκρατορική συλλογή στην Βιέννη μέχρι το 1793, όταν  ο Luigi Lanzi , ο διευθυντής της Uffizi τον απέκτησε, δίνοντας σαν  αντάλλαγμα τον πίνακα   «Υπαπαντή» του Ιταλού ζωγράφου της Αναγέννησης Φρα Μπαρτολομέο.
Ιστορικοί τέχνης πιστεύουν ότι ο πίνακας είναι το κεντρικό πλαίσιο ενός τριπτύχου Ρετάμπλ του "Πολυπτύχου Jabachsen(Jabach Altarpiece)", του οποίου τα δύο πλευρικά φύλλα βρίσκονται σήμερα στα μουσεία της Φρανκφούρτης και Μονάχου.

## Το Θέμα
μικρογραφία|Η Προσκύνηση των Μάγων-Λεπτομέρεια: Πεταλούδα και το μονόγραμμα του καλλιτέχνη
* Ο πίνακας παρουσιάζει το θρησκευτικό θέμα της προσκύνησης των Μάγων. Στο κέντρο αριστερά έχουμε την καθισμένη Παναγία σε προφίλ να κρατά το Θείο Βρέφος, το οποίο απλώνει τα χέρια του και δέχεται τα Δώρα των Μάγων. Πιο δεξιά γονατιστός μπροστά στο Θείο Βρέφος ο γηραιότερος των Μάγων Μελχιόρ παραδίδει το δώρο του (Χρυσός). Πιο πίσω ο μαύρος Μάγος Βαλτασάρ παρακολουθώντας την σκηνή, περιμένει την σειρά του κρατώντας το δώρο του (Σμύρνα). Στο μέσον των δύο βρίσκεται ο Μάγος Γασπάρ (πρόκειται για προσωπογραφία του Ντύρερ) με μακριά, κυματιστά μαλλιά, μακριά γενειάδα,  υπέροχη ενδυμασία να κρατά το δώρο του (Λιβάνι), και να κοιτά τον Βαλτασάρ.
* Το περιβάλλον  θυμίζει Φλαμανδικό τοπίο. Τα εναπομείναντα ερείπια, οι ρωμαϊκές αψίδες μαζί με τις κινήσεις των ιππέων στο βάθος του πίνακα υπενθυμίζουν στον θεατή την δύση της ρωμαϊκής εποχής, ενώ η σκηνή της προσκύνησης μαρτυρά την εμφάνιση και την αποδοχή του νέου Χριστιανικού Ιδεώδους.
* Ο Ελαφοκάνθαρος στο σκαλάκι κάτω δεξιά, η πεταλούδα μαζί με το μυρμήγκι πάνω στην μυλόπετρα κάτω αριστερά ζωγραφισμένα με το πινέλο του Ντύρερ είναι σύμβολα ελπίδας και σωτηρίας, ενώ το μονόγραμμα  του καλλιτέχνη φαίνεται καθαρά πάνω στην πέτρα.

## Τεχνοτροπία
Στον πίνακα κυριαρχούν τα έντονα χρώματα γεγονός που δείχνει την επίδραση της Βενετικής ζωγραφικής στον Καλλιτέχνη. Υπάρχει διαγώνια προοπτική τηρουμένων των αναλογιών. Πρόκειται για αριστούργημα.

## Παραπομπές


## Σημειώσεις


## Εξωτερικοί σύνδεσμοι
* 

Προσκυνηση
Προσκυνηση
Προσκυνηση
Coming Up for Air (άλμπουμ των Kodaline)

Το "**Coming Up for Air**" είναι το δεύτερο στούντιο άλμπουμ των Kodaline. Κυκλοφόρησε στις 9 Φεβρουαρίου του 2015 από την Sony Music Entertainment.

## Κομμάτια

## Θέσεις στα τσάρτς
* Αυστραλία - 37
* Βέλγιο (Φλάνδρα) - 44
* Βέλγιο (Βαλλωνία) - 110
* Ολλανδία - 13
* Γαλλία - 162
* Ιρλανδία - 1
* Ισπανία - 86
* Νέα Ζηλανδία - 23
* Σκωτία -3
* Ελβετία - 4
* Ηνωμένο Βασίλειο - 4
* ΗΠΑ - 113

## Παραπομπές


Κατηγορία:Άλμπουμ του 2015
Μενεκράτης

Με το όνομα **Μενεκράτης** είναι γνωστά αρκετά πρόσωπα της αρχαιότητας, όπως οι: 

:* Μενεκράτης (κωμωδιοποιός)· κωμικός ποιητής της μέσης κωμωδίας (4ος π.Χ. αιώνας).
:* Μενεκράτης ο Εφέσιος· γραμματικός και ποιητής του 4ου ή 3ου π.Χ. αιώνα.
:* Μενεκράτης ο Σμυρναίος· ποιητής (επιγραμματοποιός) της ελληνιστικής εποχής από τη Σμύρνη.
:* Μενεκράτης ο Σάμιος· ποιητής (επιγραμματοποιός) της ελληνιστικής εποχής από τη Σάμο.

:* Μενεκράτης ο Νυσαεύς· γραμματικός του 2ου π.Χ. από τη Νύσα της Καρίας.

:* Μενεκράτης ο Ελαΐτης· γεωγράφος του 4ου π.Χ. αιώνα από την Ελαία της Αιολίδος.
:* Μενεκράτης ο Ξάνθιος· ιστορικός του 4ου π.Χ. αιώνα από την Ξάνθο της Λυκίας.
:* Μενεκράτης ο Ολύνθιος· ιστορικός μάλλον του 4ου π.Χ. αιώνα από την Όλυνθο της Χαλκιδικής.
:* Μενεκράτης ο Τύριος· ιστορικός(;) αβέβαιης εποχής.

:* Μενεκράτης ο Συρακούσιος· γιατρός του 4ου π.Χ. αιώνα.
:* Μενεκράτης ο Τραλλιανός· γιατρός του 1ου π.Χ. αιώνα.
:* Μενεκράτης Τιβέριος Κλαύδιος Κυρίνος· γιατρός του 1ου μ.Χ. αιώνα.

:* Μενεκράτης (γλύπτης)· γλύπτης του 2ου π.Χ. αιώνα.
:* Μενεκράτης (γλύπτης Θηβαίος)· γλύπτης του 2ου π.Χ. αιώνα από τις Θήβες.

:* Μενεκράτης πρέσβης της Κέρκυρας στην Οιάνθεια, προς τιμήν του οποίου ανεγέρθηκε κενοτάφιο, γνωστό σήμερα ως Μνημείο Μενεκράτους (6ος π.Χ. αιώνας).
:* Μενεκράτης στρατηγός του Σέλευκου Α΄ (3ος αι. π.Χ.)
:* Μενεκράτης επώνυμος άρχοντας της Αθήνας το 220 π.Χ.
:* Μενεκράτης ναύαρχος του Πομπήιου Σέξτου.
Κύπελλο Γιβραλτάρ (ποδόσφαιρο ανδρών)

Το **Κύπελλο του Γιβραλτάρ** (επίσημα: **Rock Cup**) είναι μία ποδοσφαιρική διοργάνωση στο Γιβραλτάρ που διεξάγεται από την Ποδοσφαιρική Ομοσπονδία του Γιβραλτάρ από το 1985. Από το 2021, ο κυπελλούχος συμμετέχει στα προκριματικά του ΟΥΕΦΑ Γιουρόπα Κόνφερενς Λιγκ.

## Παραπομπές

## Τίτλοι ανά σύλλογο

## Εξωτερικοί σύνδεσμοι
* 

Κυπελλο Ανδρων
Γιβραλταρ
Μενεκράτης (γλύπτης Θηβαίος)

Ο **Μενεκράτης** ήταν γλύπτης του 2ου π.Χ. αιώνα από τις Θήβες της Θεσσαλίας. 

Το όνομά του αναγράφεται σε πέντε επιγραφές που βρέθηκαν στον αρχαιολογικό χώρο των Δελφών. Δύο από αυτές είναι χαραγμένες σε βάθρα ανδριάντων που είχε φιλοτεχνήσει μαζί με τον γιό του **Σώπατρο**. Το πρώτο βάθρο στήριζε τον ανδριάντα του Πυθιονίκη της πυγμαχίας **Αριστοκράτη** και το δεύτερο τον ανδριάντα κάποιου ιππέα **Μινούκιου Ρούφου**. 

## Παραπομπές


Κατηγορία:Αρχαίοι Έλληνες γλύπτες
Μενεκράτης (γλύπτης)

Ο **Μενεκράτης** ήταν γλύπτης του 2ου π.Χ. αιώνα για τον οποίο είναι γνωστά ελάχιστα στοιχεία. Υπήρξε, σύμφωνα με τον Πλίνιο τον Πρεσβύτερο, δάσκαλος των Ταυρίσκου και Απολλωνίου από τις Τράλλεις, οι οποίοι φιλοτέχνησαν το γνωστό με την συμβατική ονομασία Ταύρος των Φαρνέζε ογκώδες γλυπτό το οποίο φυλάσσεται σήμερα στο Εθνικό Αρχαιολογικό Μουσείο της Νάπολης.

## Παραπομπές


Κατηγορία:Αρχαίοι Έλληνες γλύπτες
Μενεκράτης (κωμωδιοποιός)

Ο **Μενεκράτης** ήταν κωμικός ποιητής της μέσης (μάλλον) κωμωδίας, αγνώστων λοιπών στοιχείων . 

Αναφέρεται μόνον από την Σούδα ως συγγραφέας δύο δραμάτων με τίτλους *Μαινέκτωρ* και *Ἑρμιονεύς*. Από τα έργα του δεν έχει διασωθεί απολύτως τίποτα. 

## Παραπομπές


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες κωμικοί ποιητές
Κόσμος 143

Ο **Κόσμος 143** (ρωσικά: *Космос 143*) ή **Ζενίτ-2 No.45** ήταν σοβιετικός κατασκοπευτικός δορυφόρος ο οποίος εκτοξεύτηκε το 1967. Ήταν όταν τεσσαρακοστός έκτος από τους 81 δορυφόρους αυτού του τύπου που στάλθηκε στο διάστημα και είχε μάζα 1730&nbsp;kg.

## Αποστολή
Ο δορυφόρος εκτοξεύτηκε με πύραυλο Βοστόκ-2 από το κοσμοδρόμιο του Μπαϊκονούρ στις 27 Φεβρουαρίου 1967 (08:45:01 UTC). Όταν τέθηκε επιτυχώς σε περιγήινη τροχιά έλαβε την ονομασία *Κόσμος 143*, τον κωδικό 1967-017Α καθώς και τον αριθμό 2693 στον Κατάλογο Δορυφόρων. Εξαιτίας μιας μικρής ανωμαλίας κατά την εκτόξευση, τέθηκε σε λίγο χαμηλότερη τροχιά από το προβλεπόμενο,  χωρίς όμως το γεγονός αυτό να επηρεάσει την αποστολή του.

Στις 7 Μαρτίου 1967 ( 05:46 UTC), η κάψουλα  επανεισόδου που μετέαφερε το φωτογραφικό φιλμ επέστρεψε με επιτυχία στην Γη.

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1967
Κόσμος 132

Ο **Κόσμος 132** (ρωσικά: *Космос 132*) ή **Ζενίτ-2 No.46** ήταν σοβιετικός κατασκοπευτικός δορυφόρος που εκτοξεύτηκε το 1966. Ήταν ο τεσσαρακόστος τρίτος από τους 81 συνολικά δορυφόρους τύπου Ζενίτ-2 που τέθηκε σε τροχιά και είχε μάζα 4730 kg.

## Αποστολή
Ο Κόσμος 132 εκτοξεύτηκε με πύραυλο Βοστόκ-2 από το κοσμοδρόμιο του Μπαϊκονούρ στις 19 Νοεμβρίου 1966 (08:09 UTC). Τέθηκε επιτυχώς σε χαμηλή περιγήινη τροχιά και στην συνέχεια έλαβε την ονομασία *Κόσμος 132*, τον διεθνή προσδιορισμό 1966-106A και τον αριθμό 2599 στον Κατάλογο Δορυφόρων.

Στις 27 Νοεμβρίου 1966 (07:12 UTC), έπειτα από οκτώ ημέρες παραμονής σε τροχιά, η κάψουλα που μετέφερε το φωτογραφικό φιλμ επέστρεψε με επιτυχία στην Γη.

## Παραπομπές


Κατηγορία:Δορυφόροι Ζενίτ-2
Κατηγορία:Διαστημικές αποστολές το 1966
Μενεκράτης ο Ελαΐτης

Ο **Μενεκράτης ο Ελαΐτης** (από την Ελαία της Αιολίδος) ήταν συγγραφέας γεωγραφικών συγγραμμάτων του 4ου π.Χ. αιώνα. 

Σύμφωνα με τον Στράβωνα ήταν μαθητής του **Ξενοκράτους** και συμμαθητής του Εκαταίου του Μιλησίου. Διασώθηκαν ελάχιστα αποσπάσματα από τα έργα του *Περὶ κτίσεων* και *Ἑλλησποντιακή περίοδος*. 

## Παραπομπές & Σημειώσεις


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γεωγράφοι
Κατηγορία:Αρχαίοι Έλληνες ιστορικοί
Προγκρές Μ-34

Το **Προγκρές Μ-34** ήταν ρωσικό μη επανδρωμένο διαστημόπλοιο το οποίο εκτοξεύτηκε το 1997 για να ανεφοδιάσει τον διαστημικό σταθμό Μιρ. Κατά την διάρκεια ελιγμών προσέγγισης συγκρούστηκε με τον σταθμό, προξενώντας του σημαντικές ζημιές.
## Αποστολή
Το Προγκρές Μ-34 ήταν το πεντηκοστό έκτο από τα 64 συνολικά διαστημόπλοια τύπου Προγκρές που στάλθηκαν στον Μιρ, ήταν μάλιστα της έκδοσης Προγκρές-Μ 11F615A55 και είχε αριθμό σειράς 234. Μετέφερε προμήθειες, συμπεριλαμβανομένων τροφίμων, νερού και οξυγόνου για το πλήρωμα του σταθμού, εξοπλισμό για την διεξαγωγή επιστημονικής έρευνας, καθώς επίσης και καύσιμα για την ρύθμιση της τροχιάς του σταθμού. Στο φορτίο του περιλαμβάνονταν επίσης δύο καινούργια διαστημικά σκάφανδρα, τρεις πυροσβεστήρες και υλικά για την επισκευή του συστήματος υποστήριξης ζωής του Μιρ.

Εκτοξεύτηκε στις 6 Απριλίου 1997 (16:04:05 UTC) με πύραυλο Soyuz-U από το κοσμοδρόμιο του Μπαϊκονούρ και συνδέθηκε, έπειτα από δύο ημέρες ελεύθερης πτήσης, με το τμήμα Κβαντ-1 του Μιρ στις 8 Απριλίου (17:30:01 GMT).

Στις 24 Ιουνίου (10:22:45 UTC) αποσυνδέθηκε, προκειμένου να διεξαχθεί την επομένη δοκιμή σύνδεσης. Το Προγκρές προσέγγισε τον σταθμό, ελεγχόμενο από το χειροκίνητο σύστημα TORU, διότι σκοπός της δοκιμής ήταν να εξετασθεί αν θα μπορούσε να μειωθεί το κόστος των αποστολών Προγκρές μέσω της αφαίρεσης του αυτόματου συστήματος σύνδεσης Kurs. Στις 09:18 UTC, ενώ βρίσκονταν υπό τον έλεγχο του κοσμοναύτη Vasily Tsibliyev, το σκάφος συγκρούστηκε με το τμήμα Σπεκτρ, προξενώντας ζημιές σε αυτό καθώς και σε ένα φωτοβολταϊκό πάνελ. Μετά την πρόσκρουση, το Προγκρές απομακρύνθηκε από τον Μιρ, ενώ τελικά καταστράφηκε στην ατμόσφαιρα, πάνω από τον Ειρηνικό Ωκεανό, στις 2 Ιουλίου.
## Δείτε επίσης
*Διαστημικές αποστολές το 1997
## Παραπομπές


Κατηγορία:Αποστολές διαστημοπλοίων Προγκρές
Κατηγορία:Αποστολές στο Διαστημικό Σταθμό Μιρ
Κατηγορία:Διαστημικές αποστολές το 1997
Μενεκράτης ο Εφέσιος

Ο **Μενεκράτης ο Εφέσιος** ήταν επικός ποιητής και γραμματικός του 4ου ή 3ου π.Χ. αιώνα, φερόμενος από την Σούδα ως δάσκαλος του Αράτου του Σολέως. 

Έγραψε δύο διδακτικά ποιήματα με τους τίτλους *Ἔργα* και *Μελισσουργικά*. Τα ελάχιστα αποσπάσματα που διασώθηκαν συμπεριελήφθησαν από τον Χέρμαν Ντιλς στη συλλογή *Poetarum Philosophorum Fragmenta (1901)*.

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επικοί ποιητές
Κατηγορία:Αρχαίοι Εφέσιοι
Discoverer 19

Ο **Discoverer 19** ή **RM-1** ήταν αμερικανικός δορυφόρος επίδειξης τεχνολογίας, ο οποίος εκτοξεύτηκε το 1960. Βασίζονταν τεχνολογικά στο στάδιο πυραύλου Agena-B.

## Αποστολή
Εκτοξεύτηκε στις 20 Δεκεμβρίου 1960 (20:32&nbsp;UTC) από την αεροπορική βάση Βάντενμπεργκ με πύραυλο Thor DM-21 Agena-B. Όταν τέθηκε με επιτυχία σε χαμηλή περιγήινη τροχιά, έλαβε την ονομασία Χάρβαρντ 1960 Tau 1.

Ο Discoverer 19 είχε μάζα 1060&nbsp;kg και αποστολή του ήταν η δοκιμή/επίδειξη διάφορων τεχνολογιών στα πλαίσια του αντιβαλλιστικού συστήματος έγκαιρης προειδοποίησης Midas, συμπεριλαμβανομένων και αισθητήρων υπερύθρων. Παρέμεινε σε τροχιά μέχρι και την 23η Ιανουαρίου 1961, οπότε και καταστράφηκε στην ατμόσφαιρα.

## Δείτε επίσης
* Διαστημικές αποστολές το 1960

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1960
Μενεκράτης ο Σμυρναίος

Ο **Μενεκράτης ο Σμυρναίος** ήταν ποιητής της Ελληνιστικής εποχής. Διασώζονται δύο επιγράμματα του στον ένατο τόμο της *[[Παλατινή Ανθολογία|Παλατινής Ανθολογίας]]* (το επίγραμμα 390, -που φέρει το όνομά του- και, ίσως, το -αμφισβητούμενο- επίγραμμα 54). 

Στην Παλατινή ανθολογία εμφανίζονται τρία επιγράμματα με το όνομα Μενεκράτης:
*Βιβλίο 9 , επίγραμμα 54: Μενεκράτους 
*Βιβλίο 9 , επίγραμμα 55: Λουκιλλίου οι μεν Μενεκράτους Σαμίου
*Βιβλίο 9 , επίγραμμα 390: Μενεκράτους Σμυρναίου

ενώ το επίγραμμα 54, εμφανίζεται ως: «Μενεκράτους Σαμίου» στον Στοβαίο, καθώς επίσης και στην Ευφημιανή συλλογή (συνήθως αποκαλούμενη στη βιβλιογραφία ως Syll. E.), με την ένδειξη «εις γήρας».

Επιπλέον, ποιητής με το όνομα Μενεκράτης (χωρίς να δηλώνεται ποιος από τους παραπάνω), αναφέρεται από τον Μελέαγρο στο προοίμιό του, ότι ανθολογήθηκε από αυτόν, στην ανθολογία του, που αναφέρεται με το όνομα Στέφανος του Μελεάγρου.

Ορισμένοι μελετητές ταυτίζουν τον Μενεράτη το Σμυρναίο με τον Μενεκράτη τον Εφέσιο που μνημονεύει ο Βάρρων. 

## Παραπομπές & Σημειώσεις


Κατηγορία:Αρχαίοι Έλληνες ποιητές
Κατηγορία:Αρχαίοι Έλληνες επιγραμματοποιοί
Κατηγορία:Στέφανος του Μελεάγρου
Μενεκράτης ο Νυσαεύς

Ο **Μενεκράτης ο Νυσαεύς** ήταν γραμματικός του 2ου π.Χ. αιώνα, μαθητής του Αρίσταρχου του Σαμόθρακος. Ο Στράβων τον αναφέρει ως έναν από τους επιφανέστερους άνδρες της Νύσας (Καρία). Παιδιά του ήταν ο Σώστρατος και ο Αριστόδημος -ο δεύτερος επίσης γραμματικός, μαθήματα του οποίου παρακολούθησε και ο ίδιος ο Στράβων σε νεαρή ηλικία. 

Άλλες πηγές μνημονεύουν κάποιον άλλον (επίσης από τη Νύσα) **Μενεκράτη**, ιστορικό και συγγραφέα ενός συγγράμματος για τη Νίκαια της Βιθυνίας (*Περί Νικαίας*). 
Είναι όμως πολύ πιθανόν τα δύο αυτά πρόσωπα (ο γραμματικός Μενεκράτης και ο ιστορικός) να ταυτίζονταν. 

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες ιστορικοί
Μενεκράτης ο Ξάνθιος

Ο **Μενεκράτης ο Ξάνθιος** ήταν ιστορικός του 4ου π.Χ. αιώνα από την Ξάνθο της Λυκίας. 

Έγραψε σε ιωνική διάλεκτο την ιστορία της πατρίδος του Λυκίας (*Λυκιακά*), στην οποία συμπεριέλαβε και μυθολογικά περιστατικά. Διεσώθησαν ελάχιστα αποσπάσματα  στον Διονύσιο τον Αλικαρνασσέα και στον Στέφανο Βυζάντιο. Τον χρησιμοποίησε, επίσης, ως πηγή του ο μυθογράφος Αντωνίνος Λιβεράλις. 

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Διπλάρειος Σχολή

Η Ελληνική Βιοτεχνική Εταιρεία – **Διπλάρειος Σχολή** είναι κοινωφελής, μη κερδοσκοπικός οργανισμός με σκοπό τη δωρεάν παροχή εκπαίδευσης και κατάρτισης, χτισμένος επί της Πλατείας Θεάτρου στην Ομόνοια. Είναι ένας ιστορικός εκπαιδευτικός οργανισμός που εμφανίζει πολλές ιδιαιτερότητες, σε βαθμό που τον καθιστούν μοναδική περίπτωση στον ελλαδικό χώρο.

Ιδρύθηκε το 1892 στην Αθήνα από τον καθηγητή του Πανεπιστημίου Αθηνών Κυπάρισσο Στέφανο. Ο Αριστείδης Διπλάρης άφησε σημαντική παρακαταθήκη στη σχολή για τη διδασκαλία των τεχνών και τεχνικής κατάρτισης. Η τεχνική σχολή, η πρώτη που λειτούργησε στην Ελλάδα, άρχισε να λειτουργεί το Μάρτιο του 1893.

Η ανέγερση του ιδιόκτητου κτιρίου της σχολής πραγματοποιήθηκε το 1932 επί της Πλατείας Θεάτρου, εντός της παλαιάς πόλης της Αθήνας, σε σχέδια του αρχιτέκτονα Αριστείδη Ηλιάδη, με τη χρήση μπετόν αρμέ. Επί πολλά έτη λειτούργησαν ειδικότητες ξυλογλυπτικής, ηλεκτρολογικών, επιπλοποιίας κ.λπ. To 1994 στο κτίριο της σχολής λειτούργησε το πρώτο ΙΕΚ σχεδιασμού επίπλου στην Ελλάδα. Το κτίριο της σχολής κρίθηκε διατηρητέο το 2023, επιτρέποντας εσωτερικές αλλαγές στη διαρρύθμιση του κτιρίου καθώς και αλλαγές στη χρήση.

Η Ε.Β.Ε. – Διπλάρειος Σχολή παρέχει σήμερα τις εκπαιδευτικές της υπηρεσίες ως:

Ινστιτούτο Επαγγελματικής Κατάρτισης (Ι.Ε.Κ.), δηλαδή μεταδευτεροβάθμιας εκπαίδευσης με ειδικότητες στους τομείς:

* Πληροφορικής
* Τουρισμού
* Εφαρμοσμένων Τεχνών

Κέντρο Δια Βίου Μάθησης 2 (Κε.Δι.Βι.Μ.2), με λειτουργία προγραμμάτων κατάρτισης στα θεματικά πεδία:
* Νέες Τεχνολογίες και Πληροφορική
* Πολιτισμός και Τέχνη
* Περιβάλλοντος

## Παραπομπές


Κατηγορία:Μη κυβερνητικές οργανώσεις
Κατηγορία:ΙΕΚ στην Αθήνα
Κάστρο Δαβιάς

Το **Κάστρο της Δαβιάς** ή **Νταβιάς** (Παλαιόκαστρο) βρίσκεται 14 χλμ. ΒΔ της Τρίπολης, στα δυτικά του χωριού Δαβιά, στη δυτική όχθη του ποταμού Ελισσόντος και σε ύψωμα 880 μ.

## Ιστορικά στοιχεία
Οι ιστορικές αναφορές για το κάστρο της Δαβιάς είναι εξαιρετικά περιορισμένες. Γνωρίζουμε ωστόσο ότι το 1418 η *Ταβία* λεηλατήθηκε από τους Ναβαρραίους υπό την ηγεσία Γενουάτη στρατηγού, στην προσπάθεια των Λατίνων του πριγκηπάτου να ανακόψουν την προέλαση των Βυζαντινών. Επίσης, μαρτυρείται ότι στην ίδια περιοχή το 1423 πραγματοποιήθηκε αιματηρή μάχη μεταξύ των Τούρκων του Τουραχάν και Αλβανών. Οι Τούρκοι αναδείχθηκαν νικητές έχοντας μάλιστα σφαγιάσει οκτακόσιους Αλβανούς τα κεφάλια των οποίων εξέθεσε σε «*πυργία*». Η μεσαιωνική Ταβία φαίνεται ότι ήταν αρκετά σημαντική πόλη για τα δεδομένα της περιοχής, όπως μαρτυρεί άλλωστε και η μεγάλη έκταση του κάστρου της, αλλά και μια ακόμη μαρτυρία: φαίνεται ότι ένας τουλάχιστον ζωγράφος με το όνομα Γαστρέας, διέμεινε για μεγάλο χρονικό διάστημα στην πόλη για να αντιγράψει κάποιες εικόνες.

## Αρχιτεκτονική περιγραφή
Το κάστρο, τρίγωνης περίπου κάτοψης, έχει έκταση περί τα 40.000μ2. Είναι κτισμένο επάνω σε αρχαία ακρόπολη σε υψόμετρο 880μ. Η Β και ΒΑ πλευρά του είναι απόκρημνη και φυσικά οχυρή και έτσι η πρόσβαση πραγματοποιείται με ανάβαση από την πλευρά που βρίσκεται η γέφυρα του ποταμού Ελισσόντος.

Σε όλη την πορεία των τειχών του κάστρου σώζονται σε διαφορετικό βαθμό τα ίχνη της αρχαίας οχύρωσης, επάνω στην οποία προστίθεται η μεσαιωνική. Στα Δ βρίσκεται η μεσαιωνική πύλη, ανοίγματος 2,5μ. Βόρεια υπάρχει πύργος (2,5Χ2,5) σωζόμενος σε ύψος 1,6μ. και όπως και στα νότιά της (2Χ2,5μ.) σωζόμενος σε ύψος 2μ. περίπου. Εκατέρωθεν, τα τείχη, σωζόμενα σε ύψος 2μ. είναι αρχαία με μεσαιωνικές προσθήκες από αργολιθοδομή και ασβεστοκονίαμα στα ανώτερα τμήματα. Λίγο πιο δυτικά στο εσωτερικό του κάστρου σώζονται λείψανα κτίσματος από ξερολιθιά (4Χ6). Νοτιότερα διακρίνονται θεμέλια πύργου και ίχνη του τείχους με φορά προς τα Δ. Σε αυτήν, τη νότια πλευρά, η μεσαιωνική φάση είναι ευδιάκριτη. Στο μέσον περίπου της πορείας του τείχους σώζονται ένας πύργος και μια στέρνα καθώς και η δεύτερη πύλη του κάστρου.

Στο ΝΔ άκρο και ψηλότερο σημείο του κάστρου σώζονται τα περισσότερα οικοδομικά λείψανα, μεταξύ των οποίων και ο κεντρικός τριμερής πύργος (2,10Χ12) με σωζόμενο μέγιστο ύψος 4μ. ενώ στην πλαγιά χαμηλότερα σώζονται ερείπια οικισμού. Συνεχίζοντας βόρεια υπάρχουν λείψανα μιας στέρνας, ωστόσο σταδιακά χάνονται και τα τελευταία ίχνη οχύρωσης καθώς μάλιστα η Β και ΒΑ πλευρά είναι φυσικά οχυρή.

## Γειτονικές οχυρωματικές θέσεις
Κάστρα στην κορυφή Αγία Τριάδα και στις Κοκκινιές Συλίμνας στα ΝΝΑ, κάστρο Τσελεπάκου στα Ν, ταμπούρια στα Τρίκορφα στα Α.

## Βιβλιογραφία
* Τάσος Αθ. Γριτσόπουλος, *Τα χωριά του Φαλάνθου*, Αθήναι 1994, σ. 88-95.
* Α. Ι. Μπάλλας, «Τα μεσαιωνικά κάστρα του Μαινάλου», *Πελοποννησιακά*, ΚΑ΄ (1995), σ. 171-174.

Κατηγορία:Κάστρα της Αρκαδίας
Βασίλης Κεγκέρογλου

Ο **Βασίλης Κεγκέρογλου** (Αρκαλοχώρι, 15 Απριλίου 1961) είναι Έλληνας πολιτικός του Πανελληνίου Σοσιαλιστικού Κινήματος και βουλευτής Ηρακλείου από τις εκλογές του 2004 έως το 2023. Στο παρελθόν, διετέλεσε υφυπουργός Εργασίας, Κοινωνικής Ασφάλισης και Πρόνοιας σε δύο περιπτώσεις, με κύρια ευθύνη στον τομέα Κοινωνικής Προστασίας και Πρόνοιας.

Γεννήθηκε το 1961 στο Αρκαλοχώρι Ηρακλείου. Είναι πτυχιούχος του Φυσικού τμήματος του Πανεπιστημίου Κρήτης. Εντάχθηκε στο ΠΑΣΟΚ το 1978, ενώ την περίοδο 1980-1982 διετέλεσε μέλος του Διοικητικού Συμβουλίου του Φοιτητικού Συλλόγου Φυσικού του Πανεπιστημίου Κρήτης. Συμμετείχε, επίσης, ως σύνεδρος στα Πανσπουδαστικά Συνέδρια της Εθνικής Φοιτητικής Ένωσης Ελλάδος των ετών 1980, 1982 και 1984. Αργότερα, ασχολήθηκε με την τοπική αυτοδιοίκηση, διατελώντας, μεταξύ άλλων, κοινοτικός σύμβουλος Αρκαλοχωρίου και νομαρχιακός σύμβουλος Ηρακλείου.

Εξελέγη για πρώτη φορά μέλος της Βουλής των Ελλήνων στις εκλογές του 2004 και, έκτοτε, επανεκλέγεται ως πρώτος μεταξύ των υποψηφίων του ΠΑΣΟΚ στην εκλογική περιφέρεια Ηρακλείου, με τελευταία επανεκλογή το 2019.

Από το 2001 εκλέγεται ως μέλος της Κεντρικής Επιτροπής του ΠΑΣΟΚ, ενώ το 2013 εξελέγη για πρώτη φορά μέλος του Πολιτικού Συμβουλίου του Κόμματος. Είναι παντρεμένος με τη Μαρία Μουρτζάκη και έχει δύο παιδιά.

## Δήμαρχος
Ο Κεγκέρογλου εξελέγη δήμαρχος Μινώα Πεδιάδας από τον πρώτο γύρο το 2023 με ποσοστό 74,81%.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με τη Δημοκρατική Συμπαράταξη
Κατηγορία:Βουλευτές Ηρακλείου
Κατηγορία:Έλληνες υφυπουργοί Εργασίας, Κοινωνικής Ασφάλισης και Πρόνοιας
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Μενεκράτης ο Ολύνθιος

Ο **Μενεκράτης ο Ολύνθιος** ήταν ιστορικός μάλλον του 4ου π.Χ. αιώνα. Μνημονεύεται άπαξ και μόνον στα *Σχόλια εἰς τὴν Διονυσίου γραμματικήν*. 

Ισχυριζόταν, όπως και ο σύγχρονός του Άνδρων (ο Εφέσιος), ότι τα γράμματα της αλφαβήτου ονομάσθηκαν *φοινίκια* προς τιμήν της Φοινίκης, της τέταρτης κόρης του Ακταίου που πέθανε νέα και παρθένος. Η άποψη αυτή φαίνεται πως ήταν σχετικά διαδομένη, αφού την υποστήριζαν και άλλοι συγγραφείς, όπως π.χ. ο ιστορικός του 4ου π.Χ. αιώνα Σκάμων. 

## Παραπομπές


Κατηγορία:Αρχαίοι Έλληνες συγγραφείς
Κατηγορία:Αρχαίοι Έλληνες ιστορικοί
Κατηγορία:Αρχαίοι Ολύνθιοι